

# МИНИСТЕРСТВО НА ЗЕМЕДЕЛИЕТО И ХРАНИТЕ

**КОМИСИЯ ЗА ЗЕМЕДЕЛСКИТЕ ЗЕМИ**

Протокол № 26

от 28.10.2015г.

**Р Е Ш Е Н И Е**

**№ КЗЗ – 26**

**от 28 октомври 2015 година**

**ЗА: Промяна предназначението на земеделски земи за неземеделски нужди и утвърждаване на площадки и трасета за проектиране на обекти в земеделски земи**

**К О М И С И Я Т А З А З Е М Е Д Е Л С К И Т Е З Е М И**

**Р Е Ш И:**

***І. На основание чл. 22, ал. 1 и във връзка с чл. 19 от ЗОЗЗ:***

**1.** Утвърждава трасе за проектиране, с което се засяга около 211 кв.м земеделска земя, от която 163 кв.м осма и 48 кв.м десета категория, неполивна, частна собственост, за изграждане на обект: „Второстепенна улица от о.т. 535 до о.т. 539”, в землището на гр. Созопол, части от ПИ с идентификатор 67800.8.12, 67800.8.14 и 67800.8.139, местност „Буджака”, община Созопол, област Бургас, при граници, посочени в приложените скица-проект и проект на ПУП – ПП.

**2.**

1. Утвърждава площадка за проектиране, с която се засяга около 454 кв.м земеделска земя, девета категория, неполивна, общинска собственост с Договор за учредяване право на строеж от 19.07.2012г. между Община Пещера и НЕК ЕАД, за изграждане на обект: „Разширение на подстанция „Пещера” 110/20KV” и „Промяна сервитута на съществуващ електропровод 110KV и трасе на нов електропровод 110KV от съществуващ стълб в ПИ 56277.1.374”, в землището на гр. Пещера, поземлен имот с идентификатор 56277.1.584, местност „Копривец”, община Пещера, област Пазарджик, при граници, посочени в приложените скица и проект на ПУП – ПРЗ.

2. Утвърждава трасе за проектиране на нов електропровод 110KV от съществуващ стълб в ПИ 56277.1.374, с дължина 385 м, в участъка, преминаващ през земеделска територия – поземлени имоти с идентификатор 56277.1.376, 56277.1.495, 56277.1.496, 56277.1.501, 56277.1.502, 56277.1.506, 56277.1.507, 56277.1.510, 56277.1.511, 56277.1.512, 56277.1.532, 56277.1.882 и 56277.1.908, частна и общинска собственост, за обект: „Разширение на подстанция „Пещера” 110/20KV” и „Промяна сервитута на съществуващ електропровод 110KV и трасе на нов електропровод 110KV от съществуващ стълб в ПИ 56277.1.374”, в землището на гр. Пещера, община Пещера, област Пазарджик, по предложения вариант, нанесен върху приложения проект на ПУП – ПП.

Инвеститорът на обекта да сключи договор със собственика на земята за времето на ползване съгласно чл. 57 от ППЗОЗЗ, а след приключване на строителните работи, да възстанови земята в първоначалния й вид.

**3.** Утвърждава трасе за проектиране на отводнителен канал, с дължина 26 м, преминаващ през земеделска земя, имот № 000196, общинска собственост, за нуждите на община Сливен за обект: „Отводняване на с. Трапоклово, общ. Сливен” в землището на с. Трапоклово, община Сливен, област Сливен, по предложения вариант, нанесен върху приложения проект на ПУП – ПП.

Инвеститорът на обекта да сключи договор със собственика на земята за времето на ползване съгласно чл. 57 от ППЗОЗЗ, а след приключване на строителните работи, да възстанови земята в първоначалния й вид.

**4.**

1. Утвърждава трасе за проектиране на водопровод с дължина около 1272 м., в участъка, преминаващ през земеделски територии с дължина около 832м., шеста категория, публична общинска собственост, за нуждите на община Правец за реализиране на обект „Водопровод и канализация на гр. Правец и с. Разлив” в землището на с. Разлив, поземлени имоти №№ 000545, 074023, 075027, 075028, 075029 и 075031, местност „Байов дол” община Правец, област Софийска, по предложения вариант, нанесен върху приложения проект на ПУП–ПП.

Инвеститорът на обекта след приключване на строителните работи, да възстанови земята в първоначалния и вид.

2. Утвърждава трасе за проектиране на канализация с дължина около 1281 м., в участъка, преминаващ през земеделски територии с дължина около 838 м., шеста категория, публична общинска собственост, за нуждите на община Правец за реализиране на обект „Водопровод и канализация на гр. Правец и с. Разлив” в землището на с. Разлив, поземлени имоти №№ 000165, 000545, 074023, 075027, 075028, 075029 и 075031, местност „Байов дол”, община Правец, област Софийска, по предложения вариант, нанесен върху приложения проект на ПУП–ПП.

Инвеститорът на обекта след приключване на строителните работи, да възстанови земята в първоначалния и вид.

**5.** Утвърждава площадка за проектиране, с която се засяга 3 кв.м земеделска земя, пета категория, неполивна, общинска собственост, за стъпка на стълб към обект „Реконструкция на елпровод 20 kV извод „Рогозиново” с трансформаторен пост, пресичащ АМ „Марица” при км. 69+947” в землището на гр. Харманли, част от поземлен имот с идентификатор 77181.14.201, местност „Козлука”, община Харманли, област Хасково, при граници, посочени в приложените скица и проект на ПУП–ПП.

**6.** Утвърждава трасе за проектиране на водопровод с дължина около 331.41 м, през земеделска територия, трета категория, неполивна, частна и общинска собственост, за изграждане на обект: „Водоснабдяване висока зона с. Изгрев, община Венец и подмяна уличен водопровод по ул. „В. Левски” с. Изгрев, община Венец”, през имоти с №№ 000506, 000509, 000510 и 005003, местност „Коджа екинлик”, в землището на с. Изгрев, община Венец, област Шумен, по предложения вариант, нанесен върху приложения проект на ПУП – ПП.

Инвеститорът на обекта да сключи договор със собственика на земята за времето на ползване съгласно чл. 57 от ППЗОЗЗ, а след приключване на строителните работи, да възстанови земята в първоначалния й вид.

**7.** Утвърждава трасе за проектиране на улица, с което се засяга около 1255 кв.м земеделска земя, девета категория, неполивна, частна и общинска собственост, за изграждане на обект: „Нова улица от о.т. 1004 до о.т. 1007”, в землището на с. Нова Махала, части от ПИ №№ 086200, 086202, 086203, 086204, 086205, 086207 и 086208 /проектни имоти 086271, 086273, 086276, 086278, 086280, 086258 и 086282/, местност „Калето”, община Батак, област Пазарджик, при граници, посочени в приложените скици-проект и проект на ПУП – ПП.

***IІ. На основание чл. 24, ал. 2 от ЗОЗЗ и чл. 45, ал. 1 от ППЗОЗЗ, променя предназначението на земеделска земя за държавни и общински нужди, както следва:***

**8.** На 102 989 кв.м земеделска земя от шеста категория, поливна, собственост на община Разлог, за изграждане на обект: „Спортен комплекс”, в землището на гр. Разлог, поземлен имот с идентификатор 61813.424.452, местност ”Байкова борика”, община Разлог, област Благоевград при граници, посочени в приложените скица и влязъл в сила ПУП–ПРЗ.

На основание чл. 24, ал. 8 от ЗОЗЗ такса не се заплаща.

**9.** На 5 432 кв.м земеделска земя, пета категория, неполивна, собственост на община Дряново, за изграждане на обект: „Съоръжение за компостиране на разделно събираните биоотпадъци от община Дряново и довеждащата инфраструктура”, в землището на с. Денчевци, поземлен имот с идентификатор 20660.20.48, община Дряново, област Габрово, при граници, посочени в приложените скица и влязъл в сила ПУП – ПЗ.

На основание чл. 24, ал. 8 от ЗОЗЗ такса по чл. 30 не се дължи.

**10.** На 15 кв.м. земеделска земя, пета и седма категория, неполивна, частна и общинска собственост, стъпки на пет броя стълбове към обект „Реконструкция на елпровод 20 kV извод „Рогозиново” с трансформаторен пост, пресичащ АМ „Марица” при км. 69+947” в землището на гр. Харманли, части от имоти с идентификатори 77181.14.153, 77181.14.191, 77181.14.213, 77181.14.201 и 77181.14.217, община Харманли, област Хасково, посочени в приложените скица и влязъл в сила ПУП–ПЗ.

На основание чл. 24, ал. 8 от ЗОЗЗ, такса по чл. 30 не се дължи. Инвеститорът да отнеме и оползотвори хумусния пласт от площадките от пета категория.

**11.**

1. На 156 кв.м земеделска земя от пета категория, неполивна, собственост на физически лица за изграждане на обект: „Обслужващ път за инфраструктура към КПС и ТП”, към обект: „Интегриран проект за управление на питейни и отпадни води в с. Рудник”, в землището на с. Рудник, части от имоти с №№ 044027 и 044040, местност „Чобан чаир”, община Бургас, област Бургас при граници, посочени в приложените скици и влязъл в сила ПУП–ПП.

На основание чл.24, ал.8 от ЗОЗЗ такса не се заплаща.

2. На общо около 16 кв.м земеделска земя, в т.ч 2бр. в части от имот № 064014, трета категория, неполивна, 1бр. в част от имот № 000132, девета категория, неполивна, 2бр. в части от имот № 000135, девета категория, неполивна, 2бр. в части от имот № 000134, трета категория, неполивна и 1бр. в част от имот № 039027, девета категория, неполивна, общинска собственост, за изграждане на 8 бр. ревизионни шахти към трасета на довеждащи колектори, към обект: „Интегриран проект за управление на питейни и отпадни води в с. Рудник”, в землището на с. Рудник, община Бургас, област Бургас при граници, посочени в приложените скица и влязъл в сила ПУП–ПП.

На основание чл.24, ал.8 от ЗОЗЗ такса не се заплаща.

***IIІ. На основание чл. 40, ал. 1, т. 7, чл. 36 от ЗОЗЗ, чл. 64, ал. 4 от ППЗОЗЗ:***

**12.** Изменя Решение № КЗЗ-17/20.08.2015г, точка 16, подточка 1 (1.1 и 1.2), подточка 2 (2.1, 2.2, 2.3, 2.5), подточка 3 (3.1, 3.2, 3.3, 3.4) на КЗЗ и Решение № КЗЗ-24/ 08.10.2015г., точка 15, подточки 1, 4 и 10 на КЗЗ, както следва:

І. Решение № КЗЗ-17/20.08.2015г., точка 16

1. Точка 16.1.1 се изменя така:

„Утвърждава трасе за проектиране, с което се засяга общо около 924 400 кв.м. земеделска земя, в т.ч. 38 788 кв.м, пета категория, поливна, в землището на с. Зелен дол; 158 295 кв.м. земеделска земя, четвърта и десета категория, поливна, в землището на с. Покровник; 676 902 кв.м.земеделска земя, пета и девета категория, поливна, в землището на с. Мощанец и 50 415 кв.м. земеделска земя, четвърта, шеста и девета категория, неполивна, в землището на с. Церово, частна и общинска собственост, община Благоевград.”

2. Точка 16.1.2 се изменя така:

„Утвърждава трасе за проектиране, с което се засяга общо около 438 912 кв.м. земеделска земя, в т.ч. 41 811 кв.м. девета категория, в землището на с. Железница; 123 001 кв.м., десета категория, в землището на с. Градево; 274 100 кв.м, пета, седма, осма, девета и десета категория, в землището на гр. Симитли, неполивна, частна, общинска и държавна собственост, община Симитли.”

3. В точка 16.2.1 текстовете „56.1” и „0.460” се заличават и текста „км 360+985 до км 361+000” се заменя с „км 361+500”.

4. Точка 16.2.2 се изменя така:

„Утвърждава трасе за проектиране на кабел за захранване на тунел „Железница” и УО ПВ „Благоевград” и за нова ВиК мрежа за тунел „Железница”, в участъка преминаващ през земеделска територия – имоти №№ 0.658, 0.873, 0.885, 0.665, 0.933, 0.935, 0.634, 0.680, 0.681, 0.870, 0.869, 0.882 и 0.687, в землището на с. Церово, община Благоевград.”

5. Точка 16.2.3 се изменя така:

„Утвърждава трасе за проектиране на кабел 1 kV, кабел 20 kV, съответно към ВЕП 1 kV, УО ПВ „Симитли” и ВЕП „Тунела”, в участъка преминаващ през земеделска територия – имоти №№ 1.25, 1.34, 1.38, 1.37, 1.39, 1.40 и 1.42 в землището на с. Градево, №№ 0.67, 0.84, 0.421, 13.20, 65.6, 165.1, 211.5, 216.1, 276.7, 276.8, 277.16, 277.17, 277.18, 277.32, 291.3, 291.5, 291.6, 291.7 и 292.18 в землището на гр. Симитли, община Симитли.”

6. В точка 16.2.5 текста „282.1” се заличава.

7. Създава се нова точка 16.2.13 със следния текст:

„Утвърждава трасе за проектиране на кабел за реконструкция на ВЕП 1 kV Мощанец, в участъка, преминаващ през земеделска територия – имот №№ 0.22, 0.25, 0.173, в землището на с. Мощанец, община Благоевград.”

8. Точка 16.3.1 са заличава.

9. Точка 16.3.2 се изменя така:

„В землището на с. Градево, имоти №№ 1.25, 1.39 и 1.42, 24 кв.м. земеделска земя, десета категория, неполивна, за 3 броя стъпки на стълбове към ВЕП „Тунела”.

10. Точка 16.3.3 се изменя така:

„В землището на с. Церово, имоти №№ 0.658, 0.665, 0.885, 0.933, 0.935, 0.634, 0.680, 0.681, 0.869, 0.870 и 0.882, 785 кв.м. земеделска земя, четвърта, шеста и девета категория, неполивна, за 18 броя стъпки на стълбове и 16 броя шахти за ВиК мрежа на тунел „Железница”.”

11. Точка 16.3.4 се изменя така:

„В землището на гр. Симитли, имоти №№ 277.32, 292.18, 0.418, 276.1, 0.67, 0.76, 0.84, 13.20, 65.6, 165.1, 277.16, 211.3 и 211.6, 185 кв. земеделска земя, пета категория, неполивна, за 10 броя стъпки на стълбове за ВЕП 1 kV и УО ПВ „Симитли” и 4 броя шахти на водопровод и канализация.”

12. В точка 16.4 текста „0.127” се премества пред текста „8.2, 9.32” и числото „37 628” се заменя с „37 627”.

13. Създава се нова точка 16.3.14 със следния текст:

„В землището на с. Мощанец, имоти №№ 0.22 и 0.173, 4 кв.м. земеделска земя, поливна, за 2 броя стъпки на стълбове за реконструкция на ВЕП 1 kV Мощанец.”

ІІ Решение № КЗЗ-24/08.10.2015г., точка 15

14. В точка 15.1 числото „3 105 789” се заменя с „3 045 115”

15. В точка 15.10 числото „983” се заменя с „1 657”.

16. В точка 15.4 след текста „157 038 кв.м., четвърта, пета и шеста категория,” се добавя текста „в землището на с.Дамяница”.

***IV. На основание чл.20а, ал.2 от ЗОЗЗ и чл. 3, ал. 3 от ППЗОЗЗ:***

**13.** Разрешава включване в строителните граници на с. Костиево, на общо 68 543 кв.м земеделска земя, в т. ч. 3 553 кв.м четвърта категория и 64 990 кв.м десета категория, неполивна, общинска собственост, за изграждане на обект: „Жилищно строителство”, в землището на с. Костиево, поземлени имоти с идентификатори 38950.62.32 и 38950.62.633, и част от поземлени имоти с идентификатори 38950.57.84 и 38950.62.39, местност „Манастира”, община Марица, област Пловдив, при граници, посочени в приложените скици и проект на ПУП-ПРЗ.

***V.*** ***Променя предназначението в съответствие с § 2 от Допълнителните разпоредби на ЗОЗЗ и Глава пета, Раздел V от ППЗОЗЗ на земеделска земя, върху която е започнало или е извършено строителство, както следва:***

**14.** На 2766 кв.м земеделска земя, пета категория, неполивна, собственост на община Маджарово, върху която е извършено строителство на обект „Модулна пречиствателна станция” в землището на с. Бориславци, поземлен имот № 000180, местност „Еникьой”, община Маджарово, област Хасково, при граници, посочени в приложената скица и влязъл в сила ПУП-ПРЗ.

На основание чл. 30, ал. 4 от ЗОЗЗ такса не се дължи.

**При промяна на инвестиционното намерение относно функционалното предназначение на обекта, на основание чл. 67а, ал. 4 от ППЗОЗЗ се провежда процедурата по глава пета от ППЗОЗЗ.**

**На основание чл. 25, ал. 1, изречение трето от ЗОЗЗ, решението за промяна на предназначението се постановява служебно и не подлежи на обжалване.**

**Решението подлежи на обжалване по реда на Административнопроцесуалния кодекс в 14 /четиринадесет/ - дневен срок от съобщаването му пред Върховен административен съд.**

**ПРЕДСЕДАТЕЛ НА КОМИСИЯТА**

**ЗА ЗЕМЕДЕЛСКИТЕ ЗЕМИ:**

**(Десислава Танева)**

**СЕКРЕТАР НА КОМИСИЯТА**

**ЗА ЗЕМЕДЕЛСКИТЕ ЗЕМИ:**

**(инж. Стоил Дудулов)**